Държавен вестник, бр. 64, 2010 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  64
Чл. 105. (1) Задълженията за плащане от елек­
троенергийния системен оператор към търгов­
ските участници – доставчици на балансираща 
енергия, по сключените сделки на балансиращия 
пазар се основават на:
1. по-малкото от двете числа за разпоре­
деното от диспечера или реално/ефективно 
предоставеното от доставчика количество на 
балансиращия пазар;
2. цената на съответното предложение за 
регулиране нагоре.
(2) Задълженията за плащане от участниците 
към електроенергийния системен оператор по 
сключените сделки на балансиращия пазар се 
основават на:
1. по-голямото от двете числа за разпореденото 
от диспечера или реално/ефективно закупеното 
от доставчика количество от балансиращия пазар;
2. цената на съответното предложение за 
регулиране надолу.
Чл. 106. ПАВЕЦ се разглеждат като диспечи­
ран товар, когато агрегатът е в помпен режим.
Чл. 107. (1) Балансиращата енергия, търгувана 
на балансиращия пазар в деня на доставката, се 
получава физически във:
1. точката на присъединяване, където диспе­
чираният агрегат или диспечираният товар са 
свързани към националната електропреносна 
мрежа;
2. момента след издадено диспечерско разпо­
реждане, който момент се договаря съобразно 
техническите характеристики.
(2) Балансиращата енергия, търгувана на ба­
лансиращия пазар в деня на доставката от всеки 
доставчик на балансираща енергия, се определя 
от електроенергийния системен оператор за всеки 
период на диспечиране.
Чл. 108. (1) В сътрудничество с други опера­
тори на преносни системи или доставчици на 
балансиращи услуги от други зони на регулиране 
електроенергийният системен оператор може 
да договори процедури за взаимно използване 
на предлагани услуги на балансиращия пазар 
или да ползва подобни механизми, действащи 
в другите страни. 
(2) Процедурите по ал. 1 трябва да са одо­
брени от Държавната комисия за енергийно и 
водно регулиране.
Раздел II
Доставчици на балансиращия пазар
Чл. 109. (1) Лицензираните участници, опе­
риращи диспечирани агрегати, са задължени 
да станат доставчици на балансиращия пазар. 
(2) Потребители с диспечеруеми товари могат 
да станат доставчици на балансиращия пазар.
Чл. 110. Участниците на балансиращия пазар 
трябва да бъдат определени като доставчици на 
балансираща енергия от вторично и/или тре­
тично регулиране в съответствие с Правилата 
за управление на електроенергийната система 
и тези правила за търговия.
Чл. 111. (1) Лицензиран участник, който има 
задължение да стане доставчик на балансиращия 
пазар в съответствие с чл. 109, трябва да пред­
стави писмено заявление до електроенергийния 
системен оператор съгласно утвърден образец. 
(2) Към заявлението, подписано от упълно­
мощен представител на лицензирания участ­
ник, се прилага цялата съответна техническа 
информация.
(3) Процедурата за предоставяне, проверка и 
приемане на заявлението по ал. 1 се определя от 
електроенергийния системен оператор.
(4) Електроенергийният системен оператор 
е длъжен да направи достъпна до всички заин­
тересувани участници информацията по ал. 3.
Чл. 112. (1) Електроенергийният системен 
оператор изготвя и предоставя договор за участие 
на балансиращия пазар с доставчик на баланси­
раща енергия по чл. 11, ал. 1, т. 7, който трябва 
да включва взаимните права и отговорности на 
електроенергийния системен оператор и всеки 
доставчик на балансиращия пазар. 
(2) Общите условия за участие на баланси­
ращия пазар са достъпни до всички заинтере­
совани страни.
Чл. 113. (1) Доставчик на балансираща енер­
гия може да се оттегли от този пазар по свое 
желание, писмено заявено от упълномощен 
представител на този доставчик, само в случай, 
когато съответният доставчик няма повече да 
оперира диспечирания агрегат. 
(2) Заявлението по ал. 1 трябва да бъде из­
пратено най-малко един месец преди датата, на 
която регистрацията на доставчика трябва да 
бъде прекратена. 
(3) След получаване на заявление по ал. 2 
електроенергийният системен оператор тряб­
ва незабавно да информира координатора на 
балансиращата група, към която принадлежи 
съответният доставчик.
Чл. 114. (1) Електроенергийният системен 
оператор може да прекрати регистрацията на 
доставчик на балансираща енергия във всеки 
един от следните случаи:
1. ако от определен момент нататък достав­
чикът не може да удовлетвори едно или повече 
от необходимите условия за регистрация като 
доставчик на балансираща енергия;
2. ако доставчикът на балансиращия пазар 
не спазва условията на договора за участие на 
балансиращия пазар;
3. ако доставчикът на балансиращия пазар 
повторно наруши правилата, прилагани на ба­
лансиращия пазар, или правилата за уреждане 
на взаимните задължения.
(2) Регистрацията на доставчик на баланси­
ращия пазар се счита за прекратена от момента 
на отнемане лицензията за производство на 
съответния доставчик от Държавната комисия 
за енергийно и водно регулиране.
Чл. 115. (1) Ако доставчик на балансиращия 
пазар се оттегли от този пазар в съответствие 
с условията на чл. 113 или регистрирането му 
е прекратено от електроенергийния системен